Koordinatės: 55°12′42″š. pl. 22°09′40″r. ilg.﻿ / ﻿55.2118°š. pl. 22.1610°r. ilg.﻿ / 55.2118; 22.1610

|  |
| --- |
|    **Lauksargių geležinkelio stotis** |
|  |
| *Stoties pastatas (viršuje kairėje), apie 1910 m.* |
| **Adresas** | Lauksargiai |
| **Atidaryta** | 1904 m. |
| **Uždaryta** | 2003 m. |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 | km |  |
|  |  | 

|  |
| --- |
|  |

 |  | ↑ KUTIŠKIAI ↑ |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | Tauragė |
|  |  | 

|  |
| --- |
|  |

 | 3,4 |  |
|  |  | 

|  |
| --- |
|  |

 |  | *Požerūnai* |
|  |  | 

|  |
| --- |
|  |

 | 5,5 |  |
|  |  | 

|  |
| --- |
|  |

 |  | ***Lauksargiai*** |
|  |  | 

|  |
| --- |
|  |

 | 3,6 |  |
|  |  | 

|  |
| --- |
|  |

 |  | *Griežpelkiai* |
|  |  | 

|  |
| --- |
|  |

 | 2,4 |  |
|  |  | 

|  |
| --- |
|  |

 |  | *Kamščiai* |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | ↓ PAGĖGIAI ↓ |
|  |  |  |  |  |  |  |

 |

 |

**Lauksargių geležinkelio stotis** – buvusi stotis Lauksargių kaimo šiaurės vakariniame pakraštyje (Tauragės rajonas). Išlikęs raudonų plytų pastatas apleistas – saugomas paveldo objektas. Tai dviaukštis pastatas, išraiškingos Mažajai Lietuvai būdingos architektūros. Greta yra du panašios išvaizdos geležinkeliečių namai. Stoties prieigose – erdvi akmenimis grįsta aikštė.

Istorija
--------

Generolas Paulius fon Hindenburgas vieši Lauksargių geležinkelio stotyje, 1915 m. kovas
Lauksargių geležinkelio perkrovos vieta 1915 m.
1904 m. tuometiniuose Rytprūsiuose nuo Pagėgių iki Lauksargių nutiesta 1435 mm vėžės geležinkelio linija, sujungusi Lauksargius su Klaipėdos–Tilžės geležinkeliu. Lauksargiuose, pasienyje su Rusijos imperija, įrengta stotis, pastatyti 4 statiniai, paruošta aikštelė būsimam geležinkelio mazgui. Tikėtasi, kad kitoje sienos pusėje geležinkelio trasa bus pratęsta iki Rygos, tačiau Rusijos imperija geležinkelio tiesti neskubėjo, ir iki Pirmojo pasaulinio karo Lauksargiai liko galine stotimi.

Prasidėjus karui, 1914 m. rudenį, Rusijos imperijos kariuomenė įsiveržė į Rytprūsius, užėmė Lauksargius, suniokojo stotį ir susprogdino jos pastatus. Rusus išstūmus, stotis atnaujinta, pastatai atstatyti. 1915 m. kovą stotyje lankėsi Vokietijos rytų fronto generolas feldmaršalas Paulius fon Hindenburgas. Netrukus fronto aprūpinimui iš Lauksargių stoties pradėtas tiesti laikinas karo lauko geležinkelis (600 mm vėžės siaurukas) į Skaudvilę, vėliau pratęstas iki Kelmės. Darbai baigti 1915 m. liepą. Tačiau siaurukas gyvavo neilgai – žiemą pakilus upių vandeniui, geležinkelis daugumoje vietų buvo sugadintas ir nebeatnaujintas. 1915 m. rudenį pradėta plačiojo geležinkelio statyba link Šiaulių. Po jos atidarymo 1916 m. birželio 20 d. Lauksargiai sujungti geležinkeliu su Radviliškiu, Šiauliais, Panevėžiu ir Latvijos miestais.

1923 m. Klaipėdos kraštui prisijungus prie Lietuvos Respublikos, Lauksargių stotis neteko pasienio stoties statuso, jos reikšmė sumažėjo. 1992 m. pro stotį nutrauktas keleivinių traukinių eismas, stotis buvo užkonservuota, o 2003 m. uždaryta. 2017 m. stoties pastatas, sandėlis ir krovinių platforma perduoti Turto bankui.

Šaltiniai
---------

1. ↑  „Lauksargių geležinkelio stoties pastatų kompleksas". Lietuvos Respublikos kultūros vertybių registras.
2. ↑  *Königliche Eisenbahndirektion zu Königsberg i. Preußen. Zeittafel: Errichtungen – Beyeichnungen – Auflösungen.*, BahnStatistik.de. Nuoroda tikrinta 2023-08-07.
3. 1 2 3  Martynas Purvinas, *Lauksargiai: pasienio ir tranzito gyvenvietės raida bei kultūros paveldas*, Kultūros paminklai, 2002 m. Nr. 9, p. 104–107. ISSN 1392-155X. Nuoroda tikrinta 2023-08-07.
4. ↑  Darius Kiniulis. Prūsų Lauksargiai. 2020-05-02, 15min.lt (tikrinta 2023-08-05).
5. ↑  Geležinkelis Tauragės krašte. 2008-03-03, Tv3.lt (tikrinta 2023-08-05).
6. ↑  Ar beatsimena senoji Lauksargių stotis tiek žmonių? 2020-07-22, Tauragesradijas.lt (tikrinta 2023-08-05).
7. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 52
8. ↑  Dėl viešojo naudojimo geležinkelio linijos Pabradė–valstybės siena ir Valstybės siena–Adutiškis–Didžiasalis (su joje esančiomis Adutiškio ir Didžiasalio stotimis), taip pat Karsakiškio, Šapelių, Šarkių, Lyduvėnų, Radžiūnų, Lauksargių, Mergalaukio, Dapšionių, Medininkų, Genių, Čiūtelių, Lūšės, Saldutiškio, Labos, Panemunėlio, Varlaukio, Žilių, Visagino ir Skersabalių stočių uždarymo
9. ↑